Η **Αϊσέ Αφέτ Ινάν** (29 Νοεμβρίου 1908 – 8 Ιουνίου 1985) ήταν Τουρκάλα ιστορικός και κοινωνιολόγος. Ήταν μία από τις οκτώ υιοθετημένες κόρες του Μουσταφά Κεμάλ Ατατούρκ. Είναι γνωστή για την ενασχόληση της με την πρακτική της φυσικής ανθρωπολογίας, καθώς μέτρησε πάνω από εξήντα χιλιάδες κρανία στην Ανατολία, γεγονός που στόχευε να στηρίξει την Διατριβή της Τουρκικής Ιστορίας.

Βιογραφία
---------

Η Αφέτ Ινάν γεννήθηκε από τον Ισμαήλ Χακί Μπέη (*İsmail Hakkı Uzmay*) και τη Σεχζανέ Χανούμ από το Doyran (σημερινή Δοϊράνη), το 1908 στην περιοχή Kesendire (Polyoroz, σημερινή Κασσάνδρα, Ελλάδα) στο Βιλαέτι της Θεσσαλονίκης. 

Αυτή και η οικογένειά της μετανάστευσαν στο Adapazarı λόγω των Βαλκανικών Πολέμων. Ξεκίνησε το δημοτικό σχολείο στο Adapazarı στις 4 Μαρτίου 1913. Στη συνέχεια μετακόμισαν στην Άγκυρα, το Μιχαλιτσίκ, το Καραοσλάν, τη Μπίγκα. Η μητέρα της Σεχζανέ πέθανε από φυματίωση στις 15 Μαΐου 1915. Επειδή τότε ο πατέρας της παντρεύτηκε ένα νεαρό κορίτσι, η Αϊσέ Αφέτ αποφάσισε να γίνει δασκάλα για να κερδίσει τα προς το ζην. Όταν ζούσαν στη Μπίγκα, η μικρότερη αδερφή της Νεζιχέ γεννήθηκε από τον πατέρα της Ισμαήλ Χακί και τη δεύτερη σύζυγό του. Το 1920, ολοκλήρωσε τα έξι χρόνια της πρωτοβάθμιας εκπαίδευσης. Το 1921 εγκαταστάθηκαν στην Αλάνια. Το 1922, απέκτησε τίτλο διδασκαλίας στο Ελμάλι και διορίστηκς ως διευθύντρια στο Elmalı Girls School. Αποφοίτησε από το Teachers College for Girls της Προύσας το 1925 και άρχισε να εργάζεται ως δασκάλα δημοτικού σχολείου στη Σμύρνη. Συναντήθηκε με τον Μουσταφά Κεμάλ Ατατούρκ τον Οκτώβριο του ίδιου έτους κατά την επίσκεψή του στη Σμύρνη.

 Αριστερά προς τα δεξιά: Ρουκίγιε (Erkin), Σαμπίχα (Gökçen), Αφέτ(İnan) και Ζέχρα(Aylin), υιοθετημένες κόρες του Ατατούρκ
Η Αφέτ στάλθηκε το 1925 από τον Ατατούρκ στη Λωζάνη της Ελβετίας, για να μάθει γαλλικά. Αφού επέστρεψε στην Τουρκία το 1927, σπούδασε στη Γαλλική Lycée Notre Dame de Sion Istanbul. Όταν τελείωσε εκεί διορίστηκε ως καθηγήτρια δευτεροβάθμιας εκπαίδευσης για την ιστορία. Το 1935, η Αφέτ Ινάν πήγε ξανά στην Ελβετία και ήταν μαθήτρια του Γιουτζίν Πιτάρντ στο Πανεπιστήμιο της Γενεύης μεταξύ 1936 και 1938. Το 1939, αφού αποφοίτησε, απέκτησε διδακτορικό στην κοινωνιολογία. Το 1950, έγινε καθηγήτρια στο Πανεπιστήμιο της Άγκυρας.

Ήταν συνιδρύτρια και κορυφαίο μέλος της Τουρκικής Ιστορικής Εταιρείας.

Η Ινάν πέθανε στις 8 Ιουνίου 1985 στην Άγκυρα, αφήνοντας πίσω την κόρη της Άρι και τον γιο της Ντέμιρ.

Το "Βραβείο Ιστορικών Σπουδών Αφέτ Ινάν" απονέμεται ανά διετία από το Τουρκικό Ίδρυμα Ιστορίας σε συνεργασία με την οικογένεια της Ινάν.

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 12055409w.
2. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 2  Μαΐου 2020.
3. ↑  Ανακτήθηκε στις 10  Ιουλίου 2019.
4. ↑  Corry Guttstadt (2008). *Turkey, the Jews, and the Holocaust*. Cambridge University Press. ISBN 978-0-521-76991-4.
5. ↑  Esra Özyürek (2006). *Nostalgia for the Modern: State Secularism and Everyday Politics in Turkey*. Dake University Press. ISBN 978-0-8223-3879-6.
6. ↑  Arı İnan, *Profesör Doktor Afet İnan*, p. 23.

Επιλεγμένη βιβλιογραφία
-----------------------

* *Medeni bilgiler ve M. Kemal Atatürk'ün el yazıları*, Άγκυρα, Türk Tarih Kurumu, 1969
* *Atatürk'ten yazdıklarım*, Άγκυρα, 1969
* *Recherches Sur les Caractéres Anthropologiques des Population de la Turquie*, Genève, 1939
* *Türk Amirali Piri Reis'in Hayatı ve Eserleri*
* *L'émancipation de la Femme Turque*
* *Eski Mısır Tarih ve Medeniyeti*, 1956 (Ιστορία της Αρχαίας Αιγύπτου)
* Βιογραφία Αρχειοθετήθηκε 2020-08-11 στο Wayback Machine. (in Turkish)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 268208762
* LCCN: n79091928
* ISNI: 0000 0001 0855 0224
* GND: 13180460X
* SUDOC: 028791509
* BNF: cb12055409w (data)
* BIBSYS: 1077858
* NKC: mzk2013799282
* CiNii: DA04383488

 |

 |